《送韩少汲萍乡尉》
宋代·苏籀

大门人望旧旌旄，岭表泷头罄错刀。
中馈从谁合红卺，邮亭自错絮征袍。
青衫九品非君愠，黄卷连车慰我曹。
兰蕙满山山水县，遥知放意咏离骚。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。